(307261) 2002 MS4
(307261) 2002 MS4 ir transneptūna objekts ar diametru apmēram 934 ± 17 km. Objekts atrodas Koipera joslā un pieder klasiskajiem Koipera joslas objektiem. (307261) 2002 MS4, iespējams, ir pundurplanēta, bet precīzi tas nav zināms, jo debess ķermenis atrodas pārāk tālu. Objektu atklāja 2002. gada 18. jūnijā amerikāņu astronomi Maikls Brauns un Čads Truhiljo (Chad Trujillo) Palomāras observatorijā. Tam tika piešķirts pagaidu apzīmējums 2002 MS4, bet pēc orbītas noskaidrošanas Mazo planētu centrs to iekļāva sarakstā ar numuru 307261. Objektam vēl nav piešķirts vārds, pagaidām tas ir otrs lielākais zināmais objekts Saules sistēmā bez vārda. 2002 MS4 2015. gada martā atradās apmēram 46,889 AU attālumā no Saules, perihēliju tas sasniegs 2123. gada 31. maijā.